རྒྱལ་བུ་ཟླ་མཛེས་ཀྱི་རྟོགས་པ་བརྗོད་པ་
དད་ལྡན་སྐྱེ་བོའི་རྣ་རྒྱན་ཞེས་
བྱ་བ་བཞུགས།
༄༅། ། འཕགས་པ་སྤྱན་རས་གཟིགས་དབང་ཕྱུག་ལ་ཕྱག་འཚལ་ལོ། ། དེ་ཡང་
སྔོན་རྒྱ་གར་གྱི་ཡུལ་དུ་གྲོང་ཁྱེར་ཀུན་ཏུ་རྒྱས་པ་ཞེས་བྱ་བ་ལོངས་སྤྱོད་དང་ལྡན་པ་
ཞིག་ཡོད་པ་དེ་ན་རྒྱལ་པོ་འོད་ཟེར་ཞེས་བྱ་བ་དང་། བཙུན་མོ་ཕྲེང་ལྡན་མ། བློན་
པོ་ཆེན་པོ་རིག་གསལ་དང་། ཆུང་བ་བློ་ལྡན་བྱ་བ་སོགས་བློན་པོ་ཆེ་ཆུང་དང་ལས་
བྱེད་བྲན་འབངས་སོགས་ཤིན་ཏུམང་བར་ཡོད་དོ། ། དེ་ལྟ་བུའི་རྒྱལ་པོ་ཡབ་ཡུམ་
གཉིས་ལ་སྲས་མེད་པར་མཆོག་གསུམ་ལ་མཆོད་འབུལ་དང་། དབུལ་ཕོངས་ལ་
སྦྱིན་གཏོང་སོགས་རིམ་འགྲོ་རྒྱ་ཆེ་བ་བསྒྲུབས་པས་ནམ་ཞིག་ན་ཕོ་བྲང་འཇའ་
ཚོན་གྱིས་སྤྲས་ཤིང༌། ནམ་མཁའ་ནས་རོལ་མོའི་སྒྲ་དང་། ཕྱི་ནང་ཀུན་ཏུ་དྲི་ཞིམ་
པོ་འཐུལ་བ། སྐྱེ་བོ་ཐམས་ཅད་སེམས་དགའ་ཞིང༌སྤྲོ་བ་སོགས་ངོ་མཚར་བའི་ལྟས་
མང་བོ་དང་བཅས་སྲས་ཤིག་བལྟམས་སོ། ། དེ་ལ་མཚན་མཁན་མཁས་པ་རྣམས་
ཀྱིས་བརྟགས་པས་མཚན་ལྟས་ལེགས་ཤིང་སྐྱེས་བུ་དམ་པར་མཐོང་ནས་ཕྱག་བྱས་
ཏེ་མཚན་ཟླ་མཛེས་ཞེས་བཏགས་སོ། ། ཁྱེའུ་དེ་འཁྲུངས་ནས་ཟླ་གཅིག་མ་ལོན་
ཙམ་ལ། ཨོཾ་མ་ཎི་པདྨེ་ཧཱུཾ། ཁམས་གསུམ་སེམས་ཅན་ཐམས་ཅད་སྙིང་རེ་རྗེ་ཞེས་
གསུང་བྱོན་ཞིང༌། སྤྱན་ཆབ་ཕྱུང་སྟེ། ཡབ་ཡུམ་ལ་ཕྱག་འཚལ་ནས་གསུང་བ།
གང་ལ་བརྟེན་ན་ནམ་ཡང་བསླུ་མེད་པ། ། སྐྱབས་གནས་དཀོན་མཆོག་གསུམ་ལ་
ཕྱག་འཚལ་ལོ། ། དུས་གསུམ་རྒྱལ་བ་ཐམས་ཅད་སྐྱེད་མཛད་པའི། ཡབ་ཡུམ་
བཀའ་དྲིན་ཅན་ལ་གུས་ཕྱག་འཚལ། ། སྐུ་ལ་སྙུན་མེད་བདེ་བར་བཞུགས་ལགས་
སམ། ། རྒྱལ་ཁམས་ཆོས་བཞིན་སྐྱོང་ཞིང་བཞུགས་ལགས་སམ། ། བདག་ནི་ལས་
-1-

རྒྱལབུ་ཟླ་མཛེས་ཀྱི་རྟོགས་པ་པ་བརྗོད་པ།
ཀྱིས་སྲིད་པར་འཁྱམས་པ་ལས། ། བརྩེ་ལྡན་ཡབ་ཡུམ་ཁྱེད་ཀྱི་སྲས་སུ་གྱུར། ། ཆོས་
བཞིན་བསྒྲུབ་པར་ནུས་ན་སྐལ་བ་བཟང་། ། ཁྱིམ་དུ་སྲིད་སྐྱོང་དགོས་ཚེ་སྐལ་བ་
དམན། ། ཇི་ལྟར་འགྱུར་བ་ལས་ལ་རགས་ལས་མོད། ། ཕ་མའི་དྲིན་ལན་ཆོས་ཀྱིས་
འཁོར་བར་ཤོག ། བདག་གི་ཚེ་རབས་ཀུན་གྱི་དགེ་བའི་བཤེས། ། རྒྱལ་བའི་ཡུམ་
གཅིག་འཕགས་མ་གང་དུ་བཞུགས། ། ཡབ་ཡུམ་བདག་ལ་མྱུར་བར་མི་སྟོན་ན། །
སེམས་ཡིད་སྐྱོ་ཞིང་འཚལ་མ་མི་འཚལ་ལོ། ། ཞེས་ཞུས་པས་ཡབ་ཡུམ་ཀྱིས་ཇི་ལྟར་
བྱེད་མ་ཤེས་པར་ཐེ་ཚོམ་དུ་གྱུར་ནས་མ་མ་རྣམས་ལ་རྒྱལ་བུ་དྲི་གཙང་ཁང་དང་།
གཙུག་ལག་ཁང་སོ་སོར་མཇལ་དུ་འཁྱེར་བཅུག་པར་མཆོད་ཁང་དབུས་མའི་ནང་
དུ༑ རྗེ་བཙུན་མ་སྒྲོལ་མའི་སྐུ་ཁྲུ་གང་བ་ཞིག་བཞུགས་པ་དེའི་མདུན་དུ་ སླེབ་པ་
དང་། རྒྱལ་བུས་ཨ་མ་འཕགས་མ་ཞེས་འབོད་ཅིང་མཆོང་སྟེ་སྐུ་གཟུགས་དེ་ལ་
འཁྲིལ་ནས་བཤུམ་ཞིང་། ། ཨེ་མ་བདག་གི་སྐྱབས་གཅིག་པུ། ། ཨཱརྱ་ཏཱ་རེ་ཐུགས་
རྗེའི་གཏེར། ། ཡུན་རིང་སྟོར་བས་ཉམ་ཐག་ཀྱང་། ། དེ་རིང་མཇལ་བའི་སྐལ་
བཟང་ཐོབ། ། དྲིན་ཅན་འཕགས་མའི་ཞབས་པད་ལ། ། རྩེ་གཅིག་དད་པས་ཕྱག་
འཚལ་ལོ། ། ཞེས་གསུངས་པས་གཞན་རྣམས་ཀྱི་མཐོང་སྣང་ལ་འཕགས་མའི་ཞལ་
འཛུམ་ཞིང་འོད་འཕྲོ་བ་ཙམ་ལས་མ་མཐོང་ཡང་རྒྱལ་བུ་རང་ཉིད་ཀྱི་གཟིགས་སྣང་
ལ་སྐུ་དེའི་ཞལ་ནས། ཀྱེ་མ་ཁྱོད་ནི་ང་ཡི་བུ། ། འགྲོ་ལ་བརྩེ་བའི་སྙིང་རྗེའི་གཏེར། །
དེ་རིང་མ་བུ་ཕྲད་པ་ལེགས། ། བདེ་སྡུག་གནས་སྐབས་ཅིར་གྱུར་ཀྱང་། ། གཞན་
ཕན་སེམས་དང་འབྲལ་མེད་གྱིས། ། བདུད་ཀྱིས་ལོག་སྒྲུབ་བྱས་ན་ཡང༌། ། བཟོད་
པའི་གོ་ཆ་གྱོན་པར་མཛོད། ། གོ་བར་འདུག་གམ་ རྒྱལ་བའི་སྲས། ། ཞེས་གསུངས་
པའི་སྣང་བ་བྱུང་ངོ་། ། རྒྱལ་བུ་དེ་ནི་རང་བཞིན་གྱིས་གཟུགས་མཛེས་ཤིང་སྙིང་རྗེ་
ཆེ༌བ༌དཀོན༌མཆོག་ལ་གུས་ཤིང་མཐོང་ཚད་ཀྱི་སེམས་ཅན་ལ་བྱམས་པའི་མིག་
གིས་ལྟ་བ། ནོར་གྱི་དངོས་པོ་མཐའ་དག་གཞན་ལ་ཚམ་ཚོམ་མེད་པར་སྦྱིན་པ་ལ་
གོམས་པ། ཆོས་དང་ལྡན་པའི་གཏམ་དང་རྩེད་མོའི་ཚུལ་གྱིས་མཉམ་དུ་འགྲོགས་
-2-

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ ༼ཁ༽
པ་ཐམས་ཅད་ཆོས་ཀྱི་འདུ་ཤེས་ཀྱི་ཡིད་སྐྱོ་ཞིང་སྙིང་རྗེས་བརླན་པར་བྱེད་པ་སོགས་
ཡོན་ཏན་མཐའ་ཡས་པ་དང་ལྡན་ཞིང་། ནང་བར་བཟའ་བཏུང་བྱེད་པའི་ཚེ་
ཡང་། ཤིང་ཏོག་དང་འབྲས་ཆན་སོགས་ཀྱི་ཕུད་འཕགས་མའི་མདུན་དུ་ཕུལ་བས་
ཞལ་འཛུམ་པ་དང་གཡོ་བ་སོགས་བཞེས་པའི་སྣང་བ་མ་བྱུང་ན་ཉིན་དེར་རང་
ཉིད་ཀྱིས་མི་གསོལ་བར་བཞུགས་ཤིང་། འཕགས་མའི་སྐུས་བཞེས་པའི་སྣང་བ་
བྱུང་ན། དེ་རྗེས་ཡབ་ཡུམ་ལ་དྲངས་ཏེ་ལྷག་མ་རང་ཉིད་ཀྱིས་བཞེས་པར་མཛད།
སྐབས་སྐབས་སུ་རྒྱལ་བློན་རྣམས་ལ་ལས་འབྲས་དང་མཐུན་པར་རྒྱལ་ཁྲིམས་
འཆའ་ཚུལ་གྱི་བཀོད་ཁྱབ་བཀའ་སློབ་ཏུ་སྩོལ་བར་མཛད་དོ། ། བློན་པོ་རིག་
གསལ་དེ་ཉིད་བློ་རྩལ་སྟོབས་འབྱོར་དང་ལྡན་པ་ཡིན་པས་རང་ཉིད་ཀྱིས་རྒྱལ་སྲིད་
སྐྱོང་འདོད་ནར་མར་ཡོད་པས། རྒྱལ་བུས་རྒྱལ་སྲིད་མི་ཐོབ་པའི་ཐབས་བྱའོ་སྙམ་
པའི་བློ་སྐྱེས་ཏེ་རྒྱལ་བུ་དགུང་ལོ་བཅུ་གསུམ་བཞེས་པའི་ཐོག་ནང་གཅིག་རྒྱལ་པོ་
ལ་གསོལ་བ། ལྷ་བདག་ལ་ཞུ་དོན་གལ་ཆེན་ཞིག་མཆིས་ན་གསན་ལགས་སམ་ཞུས་
པས། ཡིད་ལ་འཐད་པ་བྱུང་ན་ཁྱོད་ཀྱིས་སྨྲས་པ་ལྟར་ལས་མེད་གསུངས་པ་ལ།
བློན་པོས་ཞུས་པ། ཨེ་མ་ཆོས་ཀྱི་རྒྱལ་པོ་ཆེན་པོ་དགོངས། ། ལྷ་ཡི་སྲས་གཅིག་བྱང་
ཆུབ་སེམས་དཔའ་འདི། ། རིང་ནས་རབ་ཏུ་བྱུང་ལ་དགའ་བ་གོམས། ། དབེན་
པའི་གནས་ལ་རྩེ་གཅིག་ཐུགས་མོས་ཤིང༌། ། གསུང་གི་མེ་ཏོག་ཐོག་མར་བཞད་པ་
ནས། ། ཁྱིམ་དུ་གནས་དགོས་བྱུང་ན་སྐལ་དམན་ཞེས། རྒྱལ་སྲིད་མི་བཞེས་སྐྱོ་བའི་
གསུང་བྱོན་པས། སྲས་མཆོག་འདི་ཉིད་དབེན་པའི་རི་སུལ་དུ། ། དྲང་སྲོང་ཚུལ་
གྱིས་བཞུགས་པའི་དགོངས་ཁྲོལ་མཛོད། ། དེ་ལྟར་གྱུར་ན་ཐུགས་བཞེད་ལྷུན་གྱིས་
གྲུབ། ། སྲས་ཀྱི་སྐུ་ཚེ་བརྟན་ཅིང་ཡོན་ཏན་འཕེལ། ། དེ་མིན་ སྲས་ཀྱི་ཐུགས་དང་
མི་མཐུན་ཞིང༌། ། མི་འདོད་མང་བོ་འབྱུང་བས་ཐུགས་ཟོན་མཛོད། ། བསམ་བཟང་
དྲང་གཏམ་ཞུས་པ་འདི་བཞིན་དུ། ། མཁྱེན་པར་མཛོད་ཅིག་ཡབ་རྗེ་ཆོས་ཀྱི་རྒྱལ། །
ཞེས་ཞུས་པར། རྒྱལ་པོའི་ཞལ་ནས། བློན་པོ་ཁྱོད་ཀྱིས་སྨྲས་པ་བདེན་མོད་ཀྱང་། །
-3-

རྒྱལབུ་ཟླ་མཛེས་ཀྱི་རྟོགས་པ་པ་བརྗོད་པ།
རྒྱལ་པོའི་ཁྲི་དང་རིན་ཆེན་ཅོད་པན་འདི། ། རང་རིགས་ལས་གཞན་སུ་ལ་འོས་མ་
ཡིན། ། རང་གི་གདུང་རྒྱུད་གཞོན་ནུ་ཡོད་བཞིན་དུ། ། གཞན་ལ་གཏོད་པ་ནམ་ཡང་
རིགས་པ་མིན། ། རྒྱལ་བུ་རབ་ཏུ་བྱུང་བར་དགའ་མོད་ཀྱང་། ། ཕྱི་ནས་འབངས་
རྣམས་མགོན་མེད་འགྱུར་བ་ལས། ། རྒྱལ་སྲིད་ཆོས་བཞིན་བསྐྱངས་ན༌དོན་དང་
ལྡན། ། ཁྱོད་ཀྱང་རྒྱལ་བུའི་བློ་སྣ་མ་བསྒྱུར་བར། ། རང་གི་ལས་ཀྱི་བྱ་བ་སྒྲུབ་པར་
མཛོད། ། ཅེས་གསུངས་ཏེ་མ་ཉན་ནོ། ། དེ་ནས་ཕྱོགས་གཞན་ཞིག་ན། རྒྱལ་པོ་འོད་
ཟེར་དང་སེམས་མི་མཐུན་པའི་རྒྱལ་པོ་སྟོབས་འབྱོར་ཧ་ཅང་མི་ཆེ་བ་ཞིག་ཡོད་པ་
དེས་རྒྱལ་པོ་འོད་ཟེར་གྱི་མཛོད་ན་ནོར་བུའི་རིགས་སུ་གཏོགས་པའི་རིན་པོ་ཆེ་
ལྗང་གུ་ཞིག་ཡོད་པ་རྐུ་བའི་ཆེད་དུ་མི་ཞིག་བཏང་བ་ནུབ་ཅིག་ཕོ་བྲང་གི་མི་ཕྱེད་
མ་ཉལ་བའི་ཚོད་ཙམ་ལ་བང་མཛོད་ཀྱི་སྟེང་ནས་འཛུལ་ཏེ་རིན་པོ་ཚེ་མ་རྙེད་པའི་
ཚོད་ཙམ་ལ་མི་མང་གིས་ཚོར་ནས་རྒྱུག་པ་དང་། རྐུན་པོ་ཐོག་ཁར་བྲོས་ཏེ་ཤོར་རོ།།
རྒྱལ་བུ་སྟེང་ཁང་དུ་བྱོན་ཏེ་མར་མེ་འབུལ་ཞིང་བཞུགས་པས་གསན་ཏེ་རྐུན་པོ་
ཟིན་ན་གསོད་པའམ། བརྡུང་བརྡེག་སོགས་བྱེད་པར་ངེས་པས་ངོ་ཆེན་ཞུ་དགོས་
དགོངས་ནས་ཕོ་བྲང་གི་བར་སྒོ་ནས་ཕྱིར་བྱོན་པ་དང་། བློན་པོ་རིག་གསལ་དེ་ན་
ཡོད་པས་མཐོང་སྟེ། རྒྱུད་ལ་བདུད་ཀྱི་བྱིན་རླབས་ཞུགས་པ་དང་། སྔོན་གྱི་སྨོན་
ལམ་ངན་པའི་དབང་གིས་མི་བཟོད་པའི་བསམ་ངན་སྐྱེས་ཏེ། སྒོ་དྲུང་གི་མུན་པ་
འཐིབ་པའི་ནང་དེར་ཁོ་རང་གི་ལག་གཡོག་མི་གསུམ་ལ་རྐུན་པོ་འདིར་བྱུང་ངོ་། །
མ་ཤོར་བར་ཟུངས་ཤིག་ཅེས་བྱས་ཏེ་འཛིན་དུ་བཅུག་པར་དེ་དག་གིས་རྒྱལ་བུ་
ཡིན་པར་ཤེས་ནས་བློན་པོ་ལ་འདི་གཞོན་ནུ་ཟླ་མཛེས་ལགས་ཞུས་པར། དེ་མ་
ཐག་རལ་གྲི་ཁྱེར་ནས་བྱུང་སྟེ་ཁྱེད་རྣམས་ཀྱིས་སུ་ལ་ཡང་མ་བཤད་པར་རྒྱལ་བུ་
འདི་བཙོན་རྭར་ཆུག་ཅིག གལ་ཏེ་མི་བྱེད་ན་ད་ལྟ་ཉིད་དུ་མགོ་བོ་དྲུངས་ནས་
གཅོད་དོ་ཟེར་ཞིང་བསྡིགས་པས་དེའི་ནང་ནས་གཅིག་གིས་ཁོ་བོ་ནི་བསད་ཀྱང་
བླ་ཡི་སྐྱེས་བུ་དམ་པ་འདི་ལྟ་བུ་ལ་མི་འཚམ་པའི་ལས་ངན་མི་གསོག་གོ་བྱས་པར་
- 4 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ ༼ཁ ༽
བློན་པོས་རལ་གྲི་བརྒྱབ་པས་སྐེ་ལ་མ་ཕོག་སྟེ་རྣ་བ་བཅད་དོ། ། གཞན་གཉིས་ནི་
སྡིག་པའི་སེམས་དང༌ལྡན༌ཞིང་སྔོན་ནས་བློན་པོ་དང་སྨོན་ལམ་ལྷན་ཅིག་ཏུ་
བཏབ་པ་དང༌། གནས་སྐབས་རང་སྲོག་ལ་གཅེས་པས་རྒྱལ་བུའི་ཕྱག་ནས་གཟུང་
སྟེ་བཙོན་རྭར་འཁྲིད་པར་ཆས་པ་ན། རྒྱལ་བུའི་ཞལ་ནས། ཨེ་མ་ཚེ་དང་ལྡན་པ་
དག ། ང་ལ་ཀུ་རེ་མ་བྱེད་པར། ། མྱུར་བར་འགྲོ་རུ་ཆུག་ཅིག་དང་། ། ཉེས་ཅན་རྐུན་
པོ་གསོད་བརྡུང་སོགས། ། སྡུག་ཏུ་བཅུག་ན་མི་རུང་བས། ། ངོ་ཆེན་བྱེད་དུ་འགྲོ་བ་
ཡིན། ། རྐུན་པོ་གང་དུ་ཁྱེར་བ་དེ། ། ཁྱེད་ཅག་མཐོང་ངམ་ང་ལ་སྨྲོས། ། གསུངས་
པས་ལས་ངན་དེ་གཉིས་ཀྱིས་རྒྱལ་བུ་ལ་རྐུན་པོ་ཁྱོད་ཡིན་ཟེར་ཞིང༌བསྡིགས་ཏེ་
བཙོན་རྭར་ཁྲིད་སོང་བར། རྒྱལ་བུའི་དགོངས་པ་ལ། ང་ངོ་ཆེན་ཞུ་རུ་རྒྱུག་པ་ལ།
འདི་དག་གིས་རྐུན་པོ་བྲོས་བྱུང་སྙམ་དུ་མཚན་མོ་ཡིན་པས་ངོ་མི་ཤེས་པ་ཡིན་སྙམ་
ནས། ཁོ་བོ་གཞན་གྱི་ནོར་རྫས་ནི། ། ཏིལ་འབྲུ་ཙམ་ཡང་མི་རྐུ་སྟེ། ། རྒྱལ་བུ་གཞོན་
ནུ་ཟླ་མཛེས་ཡིན། ། དེ་ལྟར་མ་བྱེད་ང་ཐོངས་ཤིག ། གསུངས་པར་དེ་ཀས་ཁྲིད་པ་
ཡིན་ཟེར་མུན་ཁང་དུ་བཅུག་སྟེ། ལྕགས་སྒྲོག་དང་ཞགས་པས་བཅིང་སྟེ་བཞག་
ནས་སྒོ་བཅད་དོ། ། དེར་རྒྱལ་བུའི་ཐུགས་དགོངས་ལ་རྐུན་པོ་ཉེས་ཅན་ལ་ཆད་པ་
དྲག་པོ་གཅོད་དགོས་པར་ངས་ངོ་ཆེན་ཞུར་ཕྱིན་པའི་ཉེས་པས་ཁོ་བོ་བཙོན་དུ་
བཅུག་པ་ཡིན་འདུག་སྟེ། ད་ནི་རྐུན་པོ་ལ་ཆད་པ་ཇི་འདྲ་གཅོད་ཅིང་ཡོད་སྙམ་མི་
བཟོད་པའི་སྙིང་རྗེ་དྲག་པོ་འཁྲུངས་ཏེ་གཅིག་པུར་བཤུམ་ཞིང་། རང་ཉིད་ཀྱི་
སྡུག་བསྔལ་ལ་མི་གཟིགས་པར་ཉེས་ཅན་དེ་དག་གི་དོན་ཏུ་དཀོན་མཆོག་ལ་
གསོལ་བ་འདེབས་ཤིང་བཞུགས་སོ། ། སྡིག་བློན་གྱིས་མི་དེ་གཉིས་ལ་རྒྱལ་བུ་
བཙོན་དུ་བཅུག་པ་བཤད་མི་རུང་བའི་གསང་རྒྱ་དྲག་པོ་བྱས་ཤིང་། རྣ་བ་བཅད་
པའི་མི་དེ་ནི་འདི་འདྲའི་སྡིག་བློན་གྱི་བྱེད་ལུགས་ལ་རྒྱལ་བུའི་སྐུ་སྲོག་ལ་བསྡོ་
བའང་སྲིད་པས། དེ་འདྲའི་གཏམ་ཐོས་པ་ལས་ཤི་བ་དགའ་སྙམ་བྲོས་ཏེ་ཕྱིན་པར་
ལམ་དུ་སྒྲོལ་མའི་སྤྲུལ་བ་བུ་མོ་ཞིག་གིས་ཆུ་ལ་ལྕེབ་ཏུམ་བཅུག་པར་ཆོས་ལྡན་གྱི་
-5-

རྒྱལབུ་ཟླ་མཛེས་ཀྱི་རྟོགས་པ་པ་བརྗོད་པ།
གཏམ་སྣ་ཚོགས་པས་ཁ་དྲངས་ཏེ་སྡིག་དང་མ་འདྲེས་པའི་ཁྱིམ་ཐབས་བཟུང་སྟེ་
གནས་སོ། ། ནང་བར་རྒྱལ་པོ་ཡབ་ཡུམ་གྱིས་རྒྱལ་བུ་བཞུགས་མལ་ན་མི་འདུག་པ་
མཐོང་སྟེ་གཞོན་ནུ་གར་སོང་ཞེས་ཐམས་ཅད་ཅི་བྱ་གཏོལ་མེད་དུ་གྱུར་པ་ན།
ཡབ་ཡུམ་གྱི་དགོངས་པ་ལ་རྒྱལ་བུ་རབ་ཏུ་འབྱུང་བའི་ཕྱིར་བྲོས་པ་ཡིན་པར་
འདུག་པས་བློན་པོ་གང་རིགས་ཞིག་གིས་གོ་ནས་ཕེབས་རྒྱུའི་ཞབས་ཕྱི་ཞུས་ཡོད་
ངེས་ལ། དེས་ན་བློན་པོ་ཞིག་ལ་འདྲི་དགོས་དགོངས་ནས། རིག་གསལ་ལ་གཞོན་
ནུ་གར་སོང་ཨེ་མཐོང་། དྲང་པོར་ཤོད་དང་ཉེས་པ་མི་ཡོང་། གལ་དེ་གསང་ནས་
ཕྱིས་ཐོས་ན་ཆད་པ་ཡོད་བྱས་པས། དེས་སྨྲ་རྒྱུ་མ་རྙེད་པར་རྟབ་རྟབ་པོར་གྱུར་ཏེ་
ཁོ་བོས་མ་མཐོང་སྟེ་གཞོན་ནུ་ཁྱིམ་ལ་མི་དགའ་བ་ལྷའི་ཐུགས་ལ་མངའ་བ་ལྟར་
ལགས་ན་རྒྱལ་བུ་གཅིག་པུར་དབེན་པར་གཤེགས་པ་ཡིན་ངེས་པས་འཚོལ་དུ་འགྲོ་
དགོས་པ་ལགས་མོད་ཟེར། བློན་པོ་གཞན་སོགས་ལ་ཡང་དྲིས་པས་མ་མཐོང་ཟེར་
བ་ཤ་སྟག་བྱུང་བས་རྒྱལ་པོ་རང་ཉིད་དང་བློན་པོ་ཆེ་ཆུང་འབངས་ཀྱི་མི་མང་བོ་
དང་བཅས་རྒྱལ་བུ་འཚོལ་བའི་ཕྱིར་ཉིན་གུང་ཙམ་ལ་ཆས་སོ། ། རིག་གསལ་གྱིས་
མི་ངན་དེ་གཉིས་ལ་སྨྲས་པ། རྒྱལ་པོ་ཞག་ཁ་ཤས་ཀྱི་རྗེས་མ་གཏོགས་ཕེབས་མི་
ཡོང་བས་སང་གི་ས་སྲོས་ཙམ་ལ་སུས་ཀྱང་མ་ཚོར་བར་རྒྱལ་བུ་སོད་ལ་གདུང་ཆུ་ལ་
བསྐུར་ཞིག དེ་ལྟར་བྱས་ན་རྗེས་སོར་ཁོ་བོ་རྒྱལ་སྲིད་ལ་འཁོད་ནས་ཁྱེད་གཉིས་
བློན་པོར་འཇུག་གོ ། ཞེས་སྨྲས་ཏེ་བློན་པོ་ཁོ་རང་རྒྱལ་པོའི་ཞབས་ཕྱིར་སོང་ངོ་། །
ཡུམ་གྱིས་རྒྱལ་པོ་སོང་བའི་རྗེས་སུ་རང་གི་སྲས་གཅིག་པུ་དྲན་ཏེ་བཟོད་གླགས་
མེད་པའི་མྱ་ངན་གྱི་ངང་ནས་དེ་མ་ཐག་ལྷ་ཁང་དུ་བྱོན་ཏེ་འཕགས་མའི་སྐུའི་མདུན་
དུ་མར་མེ་དང་། སྲས་ཀྱི་བཞེས་ཕོར་གྱི་ནང་དུ་དེ་ཉིན་གྱི་སྲས་ཀྱི་ཟས་སྐལ་བླུགས་
ཏེ་ཕུལ་ནས་ཡུན་རིང་བཤུམ་སྟེ་ཞུས་པ། འཕགས་མ་ཐུགས་རྗེའི་གཏེར་ ཆེན་
བདག་ལ་དགོངས། ། ཁྱེད་ཀྱི་ཐུགས་སྲས་དམ་པ་གང་དུ་ཐལ། ། བདག་གི་ཁོང་
བའི་སྙིང་གཅིག་གང་དུ་ཐལ། ། འགྲོ་བའི་སྐྱབས་གནས་གཞོན་ནུ་གང་དུ་ཐལ། །
-6-

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ ༼ཁ ༽
མ་རིག་མུན་སེལ་སྒྲོན་མེ་གང་དུ་ཐལ། ། ཀྱེ་ཧུད་ད་ལྟ་བདག་ལ་གསུངས་པར་ཞུ། །
གལ་ཏེ་ལས་ངན་སྒྲིབ་པ་འཐུག་པའི་མཐུས། ། ཞལ་ནས་ལུང་སྟོན་སྐལ་བ་མེད་ན་
ཡང་། ། ཟླ་མཛེས་གཞོན་ནུ་གང་དུ་གནས་པ་དེར། ། ཁྱེད་ཀྱི་ཐུགས་རྗེའི་འོད་ཟེར་
འགྱེད་པར་འཚལ། ། མི་མཐུན་ཉེ་ཞོ་ཕྲ་མོ་མི་འབྱུང་བར། ། བདེ་སྐྱིད་དཔལ་ལ་
རྟག་ཏུསྤྱོད་པ་དང་། མྱུར་བར་ཕ་མ་གཉིས་དང་ཕྲད་གྱུར་ཏེ། ། དམ་པའི་ཆོས་ལ་
སྤྱོད་པར་བྱིན་གྱིས་རློབས། ། ཞེས་གསོལ་བ་བཏབ་པས་འཕགས་མའི་སྐུའི་ཞལ་
འཛུམ་པ་དང་བཅས་འོད་ཟེར་འཕྲོ་བ་བྱུང་ཞིང་། ཞལ་ནས་གསུང་མ་བྱོན་ན་
ཡང་དེ་མ་ཐག